༄༅། །ཨེ་ཝཾ་ཟུང་འཇུག་རྡོ་རྗེའི་གླུ་བཞུགས་སོ། །
དཔལ་རྡོ་རྗེ་སེམས་དཔའ་ལ་ཕྱག་འཚལ། །ཡུལ་སྒྱུ་མར་དག་པ་རྡོར་སེམས་ཝཾ། །
དབྱིངས་གསང་གསུམ་ངོ་བོ་འགྱུར་མེད་ཨེ། །དོན་མཐའ་གཉིས་སྤངས་པ་དྷཱུ་ཏི་སྐུ། །ཡབ་
གཉིས་མེད་ཟུང་འཇུག་པདྨར་འདུད། །ཡུལ་སྣང་བ་ཟ་ཟི་སྒྱུ་མའི་མདངས། །བློས་མ་
བསྒོམས་ལྷ་སྐུ་སྒྱུ་མར་ཤར། །དེ་རླུང་རིག་དག་པའི་རོལ་པ་ལགས། །དབུགས་རོ་རྐྱང་
འགྲོ་འོང་གནད་ཀྱི་བཀག །དེ་འབར་འཛག་དབུ་མར་ཐིམ་པར་འཚལ། །ཉམས་བདེ་ཆེན་
ཤར་བའི་རོ་མྱོང་དུས། །རླུང་རྩ་བ་ཡན་ལག་ལྔ་གཉིས་བཅུ། །དོན་ཉིས་ཁྲི་ཆིག་སྟོང་དྲུག་
བརྒྱ་ཡང་། །རྩ་ཨ་བ་དྷཱུ་ཏི་འཁོར་ལོའི་དབུས། །ལྷ་རང་བྱུང་བདེ་ཆེན་རྡོ་རྗེ་སེམས། །ལྷ་དེ་
དང་བླ་མ་རང་སེམས་གསུམ། །དོན་གཅིག་ཏུ་རྟོགས་ན་འཁོར་བར་གྲོལ། །ལར་མཉེན་
ལྕུག་ཕྲ་བའི་རླུང་དང་སེམས། །རྕལ་གང་དུ་ཤར་བ་དེར་སྣང་ནས། །ལྷ་གཞལ་ཡས་ཁང་
སོགས་སྤྲུལ་པའི་སྐུ། །དོན་ལོགས་ན་མེད་པ་མངོན་དུ་གྱུར། །རྗེ་ལོངས་སྐུ་སྒྱུ་མའི་རང་
ཞལ་དེ། །གཉིད་རྨི་ལམ་བར་ནས་རང་བྱུང་བ། །དབུགས་འབྱུང་འཇུག་མེད་པའི་ཕོ་བྲང་
ནས། །སེམས་སྤྲོས་པ་མེད་པའི་ཡེ་ཤེས་སྐུ། །བདེ་ཆེན་འོད་གསལ་གྱི་ཉམས་མྱོང་འཆར། །
རྟོགས་ལྡན་ལ་དགའ་བཞིའི་ལྷ་སྐུར་ལྡང༌། །དེ་སྤྲུལ་སྒྱུར་ཤེས་པས་སྣང་སྲིད་གྲོལ། །ཡུལ་
སྣང་བ་ལྷ་སྐུར་བསྐྱུར
བསྒྱུར་བ་ཡང༌། །གནད་རླུང་རིག་དབྱེར་མེད་འདྲེས་པའི་སྟོབས། །ཡུལ་
ཞིང་ཁམས་བལྟ་ཞིང་རྩལ་སྦྱོང་སོགས། །དོན་བདེ་བ་གསུམ་དང་འཕོ་བ་གསུམ། །རྒྱུད་
117

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
འོད་གསལ་སྙིང་པོའི་ངེས་གསང་དེ། །རྗེ་རདྣའི་མཚན་ཅན་གསུང་ལས་རྙེད། །ངེད་དེ་འདྲ་
ཤེས་པའི་སློབ་བུ་ཡིན། །ཆོས་མདོ་རྒྱུད་སྙིང་པོར་དྲིལ་ནས་པྲཛྙཱ་རསྨིས་ཕུལ། །དགེའོ། །
118

པོད་གསུམ་པ་ཁྲིད་ཡིག་གི་སྐོར།